turjo4nis/wikipedia-bn-dump-20250701 huggingface dataset:
বি কোষ

বি কোষ বা বি লসিকাকোষ এক ধরনের লসিকাকোষ উপপ্রকারের শ্বেতকণিকা। এগুলি দেহের উপযোজী অনাক্রম্যতন্ত্রের প্রতিরক্ষিকা-মধ্যস্থতাকৃত অনাক্রম্যতা অংশটিতে কাজ করে। বি কোষগুলি প্রতিরক্ষিকা (অ্যান্টিবডি) অণু উৎপাদন করে। তবে এই প্রতিরক্ষিকাগুলি বি কোষ থেকে নিঃসৃত হয় না, বরং এগুলি প্লাজমা ঝিল্লিতে প্রোথিত হয়ে বি-কোষ গ্রাহকের অংশ হিসেবে কাজ করে। যখন কোনও সরল বা স্মৃতি বি কোষ  কোনও প্রত্যুৎপাদক দ্বারা সক্রিয় হয়, তখন এটি সংখ্যাবৃদ্ধি করে একটি প্রতিরক্ষিকা-নিঃসরণকারী সক্রিয়ক কোষে পরিণত হয়, যার নাম প্লাজমাব্লাস্ট বা প্লাজমা কোষ। অধিকন্তু, বি কোষগুলি প্রত্যুৎপাদক উপস্থাপন করে (এগুলিকে পেশাদার প্রত্যুৎপাদক উপস্থাপক কোষ হিসেবেও শ্রেণীবদ্ধ করা হয়) এবং সাইটোকাইন নামক রাসায়নিক সংকেতবাহী পদার্থ নিঃসরণ করে। স্তন্যপায়ী প্রাণীসমূহে বি কোষগুলি অস্থিমজ্জায় পরিপক্বতা লাভ করে। পাখিদের ক্ষেত্রে বি কোষগুলি ফ্যাব্রিসিয়াসের থলিতে পরিপক্বতা লাভ করে, যেটিকে ইংরেজিতে বার্সা অভ ফ্যাব্রিসিয়াস বলে। এখানেই বিজ্ঞানী চ্যাং ও গ্লিক সর্বপ্রথম কোষগুলি আবিষ্কার করেন; তাই বার্সা শব্দটির ইংরেজি আদ্যক্ষর বি-এর নামে এই কোষগুলির নাম দেওয়া হয় বি কোষ।

বি কোষগুলি তাদের কোষপর্দায় বি-কোষ গ্রাহক অভিব্যক্ত করে। বি-কোষ গ্রাহকগুলির মাধ্যমে একটি বি কোষ একটি বহিরাগত প্রত্যুৎপাদকের সাথে আবদ্ধ হতে পারে এবং সেটির বিরুদ্ধে একটি প্রতিরক্ষিকা-ভিত্তিক প্রতিক্রিয়া শুরু করতে পারে।

তথ্যসূত্র

বি কোষ
লসিকাকোষ
মানব কোষ
অনাক্রম্যবিজ্ঞান
অনাক্রম্যতন্ত্র
দ্য শাইনিং স্টার (পত্রিকা)

দ্য শাইনিং স্টার বা ইন্ডিয়ানা শাইনিং স্টার একটি আফ্রিকান-আমেরিকান সংবাদপত্র যুক্তরাষ্ট্রের ইন্ডিয়ানা অঙ্গরাজ্যের অ্যান্ডারসন হতে ১৯২২ থেকে ১৯২৭ সাল পর্যন্ত প্রকাশিত হয়েছিল এটি সেখানে প্রকাশিত একমাত্র আফ্রিকান-আমেরিকান সংবাদপত্র।

১৯২২ সালে এডওয়ার্ড গাইলস আরভিন (১৮৯৩-১৯৮২) সংবাদপত্রটি প্রতিষ্ঠা করেন, তিনি ছিলেন আমেরিকার সবচেয়ে পুরনো ও বৃহৎ ব্যবসায়িক ভ্রাতৃত্ব সংগঠন আলফা কাপ্পা সাই-এর দশজন প্রতিষ্ঠাতা সদস্যের মধ্যে সর্বকনিষ্ঠ। প্রথম বিশ্বযুদ্ধে সেনাবাহিনীতে যোগদানের আগে আরভিন বিভিন্ন শহরে সংবাদপত্রের জন্য কাজ করেছিলেন। এগুলোর মধ্যেইন্ডিয়ানাপোলিস ফ্রিম্যান, শিকাগো ডেইলি বুলেটিন এবং গ্যারি সান অন্তর্ভুক্ত ছিল ।  আরভিনকে কাপ্পা আলফা সাই-এর শিকাগো এলাকার প্রাক্তন ছাত্র অধ্যায়ের দাতা হিসেবে স্মরণ করা হয়  এবং তার নামে বার্ষিক কাপ্পা আলফা সাই পুরস্কারের প্রবর্তন হয়েছে।

বৈশিষ্ট্য
প্রথম দিকের অনেক আফ্রিকান-আমেরিকান ভাবধারার পত্রিকার মত, দ্য শাইনিং স্টার আত্ম-উন্নতির উপর জোর দেয়, প্রতি সপ্তাহে পাঠকদের মুখস্থ করার জন্য একটি নতুন শব্দ এবং বাইবেলের উদ্ধৃতি প্রকাশ করে। দ্য শাইনিং স্টারের স্থানীয় সংবাদস্থানীয় গীর্জা এবং গ্র্যান্ড ইউনাইটেড অর্ডার অফ অড ফেলোস নামক সংগঠন দ্বারা প্রভাবিত ছিল, আরভিন সংগঠনটির সদস্য ছিলেন।  দ্য শাইনিং স্টার তার পাঠকদের অ্যান্ডারসন শহরের স্থানীয়  ব্যবসায়কে সমর্থন করার জন্য এবং স্থানীয় সম্প্রদায়ের উন্নয়ন করার জন্য আহ্বান জানিয়েছে। তবে, এটির সংবাদসমূহ শুধুমাত্র অ্যান্ডারসন কেন্দ্রীক ছিল না, এটি নিকটস্থ মানসি শহর সম্পর্কেও একটি সাপ্তাহিক কলাম কলাম প্রকাশ করতো।

তথ্যসূত্র

গ্রন্থসূত্র 
 
 

বিলুপ্ত আফ্রিকান-মার্কিন সংবাদপত্র
দ্য আলাস্কা স্পটলাইট

দ্য আলাস্কা স্পটলাইট  ১৯৫২ সালে আলাস্কার বর্তমান ভুখন্ড হতে প্রকাশিত প্রথম আফ্রিকান আমেরিকান সংবাদপত্র ছিল। এটির প্রকাশনা যখন শুরু হয়েছিল আলাস্কা তখনো একটি রাজ্য ছিল না। বরং 'টেরিটরি অব আলাস্কা' (১৯১২-১৯৫৯) নামে পরিচিত ছিল। অ্যাংকারিজ হতে জর্জ সি. অ্যান্ডারসনের একটি সাপ্তাহিক সংবাদপত্র হিসেবে পত্রিকাটির প্রকাশনা শুরু করেছিলেন। ১৯৬০-এর দশক পর্যন্ত প্রকাশের পর এটি বন্ধ হয়ে যায়।

এড ওয়েসলি'র মতে, "জর্জ সি. অ্যান্ডারসন দ্বিতীয় বিশ্বযুদ্ধের পরে অ্যাঙ্করেজ ডেইলি নিউজের জন্য লিনোটাইপ অপারেটর হিসাবে কাজ করতে এসেছিলেন।" ১৯৫২ সালে, তিনি আলাস্কা স্পটলাইট প্রতিষ্ঠা করেন।  অ্যান্ডারসন পরবর্তীতে দ্য মিডনাইট সান রিপোর্টার (১৯৬২-১৯৬৬) নামে আরেকটি সংবাদপত্র শুরু করেছিলেন।

তথ্যসূত্র

গ্রন্থপঞ্জি 
 
 

আলাস্কার সংবাদপত্র
বিলুপ্ত আফ্রিকান-মার্কিন সংবাদপত্র
মাহদি আব্দুল জব্বার

মাহদি আব্দুল জব্বার মাহদি দারউইশ হাসান (, ; ২৫ জুন ১৯৯১; মাহদি আব্দুল জব্বার নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব মানামা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৪–১৫ মৌসুমে, বাহরাইনী ক্লাব আল ইত্তিহাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদের হয়ে চার মৌসুম অতিবাহিত করার পর ২০১৮–১৯ মৌসুমে তিনি রিফফায় যোগদান করেছেন। ২০২০–২১ মৌসুমে, তিনি রিফফা হতে বাহরাইনী ক্লাব মানামায় যোগদান করেছেন।

মাহদি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২০ ম্যাচে ৭টি গোল করেছেন।

প্রারম্ভিক জীবন
মাহদি আব্দুল জব্বার মাহদি দারউইশ হাসান ১৯৯১ সালের ২৫শে জুন তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৬ সালের ৫ই জুন তারিখে, ২৫ বছর ও ১১ দিন বয়সে, ডান পায়ে ফুটবল খেলায় পারদর্শী মাহদি লেবাননের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় মুহাম্মদ আদিলের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি বাহরাইন ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯১-এ জন্ম
জীবিত ব্যক্তি
বাহরাইনি ফুটবলার
বাহরাইনি প্রিমিয়ার লিগের খেলোয়াড়
বাহরাইনের আন্তর্জাতিক ফুটবলার
রিফফা স্পোর্টস ক্লাবের খেলোয়াড়
ফুটবল ফরোয়ার্ড
পুরুষ ফুটবল ফরোয়ার্ড
বৃত্তীয় চতুর্ভুজ

জ্যামিতিতে, বৃত্তীয় চতুর্ভুজ অথবা অন্তর্লিখিত চতুর্ভুজ হলো এমন ধরনের চতুর্ভুজ যার চারটি শীর্ষবিন্দুই বৃত্তের পরিধিতে অবস্থিত। এই বৃত্তটিকে বলা হয় পরিবৃত্ত। বৃত্তের কেন্দ্রটিকে এবং ব্যাসার্ধটিকে যথাক্রমে পরিকেন্দ্র এবং পরিব্যাসার্ধ বলে। সাধারণত চতুর্ভুজটিকে উত্তল হিসেবে ধরা হয়। 
প্রতিটি ত্রিভুজকেই বৃত্তে অন্তর্লিখিত করা যাবে কিন্তু প্রতিটি চতুর্ভুজকে যাবে না। বর্গ নয় এমন রম্বস হলো এর একটি উদাহরণ।

বিশেষ ক্ষেত্রে 
যেকোন বর্গ, আয়ত, সমদ্বিবাহু ট্রাপিজিয়াম হলো বৃত্তীয়। একটি ঘুড়ি বৃত্তীয় হবে যদি এবং কেবল যদি এর দুইটি কোণ সমকোণ হয়।

বৈশিষ্ট্যাবলী

পরিকেন্দ্র 
একটি উত্তল চতুর্ভুজ বৃত্তীয় হবে যদি এবং কেবল যদি এর প্রতিটি বাহুর লম্ব সমদ্বিখণ্ডক একই বিন্দুতে মিলিত হয়। এই সাধারণ বিন্দুটিকে বলা হয় পরিকেন্দ্র।

সম্পূরক কোণ 
একটি উত্তল চতুর্ভুজ  বৃত্তীয় হবে যদি এবং কেবল যদি এর বিপরীত কোণদ্বয় সম্পূরক হয়। 

ইউক্লিডের এলিমেন্টস 3 নং বইয়ের 22 নং প্রতিজ্ঞায় এই উপপাদ্যের উল্লেখ আছে। একইভাবে, বহিঃস্থ কোনটির বিপরীত অন্তঃস্থ কোণ সমান হলে চতুর্ভুজটি বৃত্তীয় হবে।

বাহু এবং কর্ণের মধ্যবর্তী কোণ 
একটি উত্তল চতুর্ভুজ বৃত্তীয় হবে যদি এবং কেবল যদি এক বাহু ও কর্ণের মধ্যবর্তী কোণ বিপরীত বাহু ও কর্ণের মধ্যবর্তী কোণের সমান। উদাহরণস্বরূপ,

টলেমির উপপাদ্য
টলেমির উপপাদ্য অনুসারে, বৃত্তীয় চতুর্ভুজের কর্ণ দুইটি e এবং f এর গুণফল বিপরীত বাহু জোড়ার গুণফলের সমষ্টির সমান। 
 
যেখানে a, b, c ও d পরপর চারটি বাহু।

ক্ষেত্রফল 
 বাহু বিশিষ্ট একটি বৃত্তীয় চতুর্ভুজের ক্ষেত্রফল  ব্রহ্মগুপ্তের সূত্রের সাহায্যে: 

যেখানে, s হলো অর্ধপরিসীমা

আরও দেখুন
হিরনের সূত্র

তথ্যসূত্র 

বিভিন্ন প্রকার চতুর্ভুজ
চরিত আশালংকা

কারিয়াওয়াসাম ইন্দিপালাগে চরিত আশালংকা (; জন্ম ২৯ জুন ১৯৯৭) শ্রীলঙ্কার একজন পেশাদার ক্রিকেটার, যিনি তিনটি ফরম্যাট. এই বাম-হাতি ব্যাটসম্যান ২০২১-এর জুনে প্রথম আন্তর্জাতিক ম্যাচ খেলেন।

প্রারম্ভিক কর্মজীবন 
আশালংকা ২০১৩ সালে শ্রীলঙ্কা অনূর্ধ্ব-১৭ দলের সাথে ইংল্যান্ড সফর করেন, লফবোরোতে একটি ইংলিশ অনূর্ধ্ব-১৭ দলের বিরুদ্ধে তিনদিনের ম্যাচে ব্যাটিং শুরু করে এবং প্রতি ইনিংসে ৯২ এবং ৩১ করে সর্বোচ্চ স্কোর করেন। 

তিনি ২০১৪-১৫ সালে তার স্কুল, রিচমন্ড কলেজ, গ্যালের হয়ে ব্যাটিং শুরু করেছিলেন, স্কুলের টুয়েন্টি-20 প্রতিযোগিতার ফাইনালে তাদের সাহায্য করেছিলেন।

অনূর্ধ্ব-১৯ ক্রিকেট

আন্তর্জাতিক ক্রিকেট

তথ্যসূত্র

বহিঃসংযোগ

১৯৯৭-এ জন্ম
জীবিত ব্যক্তি
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
ক্যান্ডি ফ্যালকন্সের ক্রিকেটার
জাফনা কিংসের ক্রিকেটার
গালে ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
মোহামেডান স্পোর্টিং ক্লাবের ক্রিকেটার
রিচমন্ড কলেজের (শ্রীলঙ্কা) প্রাক্তন শিক্ষার্থী
দক্ষিণ এশীয় গেমসে রৌপ্যপদক বিজয়ী শ্রীলঙ্কান
দক্ষিণ এশীয় গেমসের ক্রিকেটে পদক বিজয়ী
ঘূর্ণমান দরজা (রাজনীতি)

রাজনীতিতে "ঘূর্ণমান দরজা" পদগুচ্ছটি দিয়ে 
একই ব্যক্তির কখনও আইনপ্রণেতা ও নিয়ন্ত্রকের ভূমিকা পালন করা আবার কখনও ঐসব আইন ও নিয়মকানুন দ্বারা প্রভাবিত ব্যবসা বা শিল্পপ্রতিষ্ঠানের উচ্চপদে আসীন হবার চলমান ঘটনাটিকে নির্দেশ করা হয়। অনেক সময় সরকারি কর্মকর্তারা সরাসরি ব্যবসা প্রতিষ্ঠানে যোগ না দিয়ে সেটির পক্ষে তদবিরকারী প্রতিষ্ঠানে যোগ দিতে পারেন।

ঘূর্ণন দরজা স্বার্থের সংঘাত ও দুর্নীতির একটি উদাহরণ। এর ফলে সরকার ও বেসরকারি খাতের মধ্যে অস্বাস্থ্যকর সম্পর্ক গড়ে ওঠে, সরকারি কর্মকর্তা ও বেসরকারি প্রতিষ্ঠানগুলি একে অপরের সাথে আঁতাঁত করে পরস্পরকে বিভিন্ন আর্থিক ও আইনি সুবিধা প্রদান করে নিজেদের পকেট ভারী করতে পারে এবং এতে দেশ, জাতি ও জনগণের ক্ষতি হতে পারে। এই ব্যাপারটিকে নিয়ন্ত্রক কব্জাকরণ নামেও ডাকা হয়।

আরো দেখুন 

 তথ্যপ্রযুক্তিনির্ভর শাসন
 গোল্ডম্যান স্যাক্‌স

তথ্যসূত্র

বহিঃসংযোগ

 Revolving Door database at Opensecrets.org – searchable database
 Revolving Doors in the UK Defence Industry UNICORN article - www.againstcorruption.org/
 Revolving door between the US Government and Industry Government officials who now work at IFPMA, PhRMA, or law firms and lobbying firms that represent the pharmaceutical industry
 Revolving Door at Project on Government Oversight
Revolving Door Congress Members data from First Street
 
Video
Dispatches - Politicians for Hire - Channel 4 - Dispatches documentary on lobbying in the UK

রাষ্ট্রবিজ্ঞানের পরিভাষা
রাষ্ট্রবিজ্ঞান তত্ত্ব
তদবির
গণপছন্দ নীতি
রাজনৈতিক দুর্নীতি
নৈতিকভাবে বিতর্কিত রাজনৈতিক চর্চা
স্বার্থের সংঘাত
রাষ্ট্রবিজ্ঞানের তত্ত্ব
বস্তু-নির্দেশক রূপক
জাপানের অর্থনীতি
জাপান সরকার
জাপানের রাজনীতি
জনচয়ন তত্ত্ব
লেটারবক্সড

লেটারবক্সড একটি অনলাইন সামাজিক যোগাযোগ নেটওয়ার্কিং সেবা যা ২০১১ সালে ম্যাথু বুকানন এবং কার্ল ফন রেনডো যৌথভাবে প্রতিষ্ঠা করেন। এটি একটি সামাজিক যোগাযোগের অ্যাপ্লিকেশন হিসাবে চালু করা হয়েছিল যা চলচ্চিত্র সম্পর্কে মতামত ভাগ করে নেওয়ার উপর কেন্দ্রীভূত ছিল, এবং নিউজিল্যান্ডের অকল্যান্ডে একটি ছোট দল দ্বারা রক্ষণাবেক্ষণ করা হয়। ওয়েবসাইটটি চলচ্চিত্র সম্পর্কে এটির সদস্যদের রুচি বা মতামত অন্যদের সাথে বিনিময় করার জন্য তৈরী। ২৮ ফেব্রুয়ারি, ২০২১ পর্যন্ত, সদস্যরা ৬০০ মিলিয়নেরও বেশি চলচ্চিত্র দেখা হয়েছে বলে চিহ্নিত করেছেন।

তথ্যসূত্র 

সামাজিক যোগাযোগের ওয়েবসাইট
চলচ্চিত্র ওয়েবসাইট
অনলাইন চলচ্চিত্র ডেটাবেজ
২০১১-এ প্রতিষ্ঠিত ইন্টারনেট সম্পত্তি
ইস্টার্ন হাউজিং লিমিটেড

ইস্টার্ন হাউজিং লিমিটেড (ইএইচএল) বাংলাদেশের একটি পাবলিক লিমিটেড কোম্পানি যা রিয়েল এস্টেট উন্নয়নে কাজ করে।  কোম্পানির নিবন্ধিত অফিস বাংলাদেশে অবস্থিত। ইএইচএল হল রিহ্যাব অ্যাসোসিয়েশনের ২৯ জন সদস্যের মধ্যে একটি, এটি বাংলাদেশের বেসরকারি খাতের বিকাশকারীদের কেন্দ্রীয় সংস্থা। ঢাকার শহুরে এলাকায় আবাসনের জন্য জমির উন্নয়নের উদ্দেশ্য নিয়ে ইএইচএল প্রতিষ্ঠিত হয়েছিল। এটি নির্মাণ, প্রকৌশল, উৎপাদন এবং ব্যবসায়িক কার্যক্রমের সাথে জড়িত। এটি অন্যান্য বড় ডেভেলপারদের সাথে বাংলাদেশের রাজধানী ঢাকার পরিবেশকে নতুনভাবে উপস্থাপন করার জন্য গঠিত একটি প্রতিষ্ঠান।

পটভূমি 
"ইস্টার্ন হাউজিং লিমিটেড" ইসলাম গ্রুপের একটি প্রতিষ্ঠান। এটি ঢাকা শহরের আবাসন সমস্যা কমাতে জনাব জহুরুল ইসলাম উদ্যগে ১৯৬৫ সালের শেষ দিকে গঠিত হয়েছিল। প্রতিষ্ঠানটি ঢাকার পল্লবী থানায় ৭০০টি বাড়ি নির্মাণের একটি প্রকল্প বাস্তবায়ন এবং  জমি অধিগ্রহণ করে তার কাজ শুরু করে।

কোম্পানিটি বাংলাদেশের রাজধানী ঢাকার মধ্যে রিয়েল এস্টেটের উন্নয়নের মাধ্যমে কার্যক্রম শুরু করলেও এটি শহরের বাইরে নির্মাণকার্যক্রম শুরু করেছে। এটি নিয়মিতভাবে দেশে এবং বিদেশে রিহ্যাব রিয়েল এস্টেট মেলায় অংশ নেয় এবং বিক্রয় কার্যক্রম শুরু করে।

তথ্যসূত্র 

বাংলাদেশের আবাসন কোম্পানি
১৯৬৪-এ পূর্ব পাকিস্তানে প্রতিষ্ঠিত
ঢাকা ভিত্তিক সংগঠন
আয়ুষ শার্মা

আয়ুষ শার্মা একজন ভারতীয় অভিনেতা যিনি হিন্দি চলচ্চিত্রে কাজ করেন এবং একজন পেশাদার ব্যবসায়ী।

অভিনয় জীবন 
আয়ুষ শর্মা ২০১৮ সালে সালমান খান ফিল্মস-এর রোমান্টিক মুভি লাভরাত্রিতে তার অভিনয় করার মাধ্যমে আত্মপ্রকাশ করেন, ঐ চলচ্চিত্রে রনিত রায় সহ-অভিনেতা ছিলেন।

আয়ুষ সালমান খানের প্রযোজনা ও অভিনীত সিনেমা অ্যান্টিম: দ্য ফাইনাল ট্রুথ-এ তার বড় ভূমিকা পেয়েছিলেন, যেখানে তিনি নেতিবাচক চরিত্রে অভিনয় করেছিলেন। চলচ্চিত্রটি পরিচালনা করেছিলেন মহেশ মাঞ্জরেকার। তবে চলচ্চিত্রটি পজিটিভ রিভিউ পেয়েও থ্রীয়েটারে ভালো চলেনি।

আয়ুশ শর্মা এবং ইসাবেল কাইফ (ক্যাট্রিন কাইফের বোন) একটি হিন্দি সিনেমা কোয়াথা তৈরি করছেন, যেখানে আয়ুশ একজন সেনা অফিসারের ভূমিকায় অভিনয় করেছিলেন।

চলচ্চিত্র বিশেষজ্ঞ তরণ আদর্শ টুইট করেছেন যে কোয়াথা ২০১৯ সাল থেকে চিত্রগ্রহণ করছেন।

ব্যক্তিগত জীবন 
আয়ুষ শর্মা ২০১৪ সালে বলিউড অভিনেতা সালমান খানের ছোট বোন অর্পিতা খানকে বিয়ে করেন এবং তাদের একটি ছেলে রয়েছে।

চলচ্চিত্রের তালিকা

তথ্যসূত্র

বহিঃসংযোগ 
 ইন্সটাগ্রামে আয়ুষ শার্মা
 

১৯৯০-এ জন্ম
জীবিত ব্যক্তি
ভারতীয় চলচ্চিত্র অভিনেতা
ভারতীয় ব্যবসায়ী
ভারতীয় পুরুষ মডেল
২১শ শতাব্দীর ভারতীয় অভিনেতা
ভিভিয়ান কিংমা

ভিভিয়ান জিলিং কিংমা (জন্ম ২৩ অক্টোবর ১৯৯৪) একজন ডাচ ক্রিকেটার । ২০১৪ সালের আইসিসি ওয়ার্ল্ড টি-টোয়েন্টি টুর্নামেন্টে তিনি নেদারল্যান্ডসের হয়ে খেলেছিলেন।    তিনি প্রাথমিকভাবে জুলাই ২০১৫ সালে 
অনুষ্ঠিত ২০১৫ আইসিসি বিশ্ব টুয়েন্টি২০ বাছাইপর্বে টুর্নামেন্টের জন্য নেদারল্যান্ডসের দলে নির্বাচিত হন, কিন্তু রোয়েলফ ভ্যান ডার মারওয়ে তার স্থলাভিষিক্ত হন।।  ৫ ফেব্রুয়ারি ২০১৬ সালে, স্কটল্যান্ডের বিপক্ষে নেদারল্যান্ডসের হয়ে তার টি-টোয়েন্টিতে আন্তর্জাতিক অভিষেক হয়।    

২০১৭ সালের ডিসেম্বরে, ২০১৫-১৭ আইসিসি ওয়ার্ল্ড ক্রিকেট লীগ চ্যাম্পিয়নশিপে নেদারল্যান্ডসের হয়ে নামিবিয়ার বিপক্ষে খেলার সময় তিনি একটি হ্যাটট্রিক করেন এবং লিস্ট এ ক্রিকেটে তার প্রথমবারের মত পাঁচ উইকেট লাভ করেছিলেন। 

জুলাই ২০১৯ সালে, তিনি ইউরো T20 স্ল্যাম ক্রিকেট টুর্নামেন্টের উদ্বোধনী সংস্করণে রটারডাম রাইনোসের হয়ে খেলার জন্য নির্বাচিত হন।  তবে পরের মাসেই টুর্নামেন্টটি বাতিল হয়ে যায়।  ২০২০ সালের এপ্রিলে,  সিনিয়র দলে নাম লেখানো ১৭ জন ডাচ-ভিত্তিক ক্রিকেটারদের মধ্যে একজন ছিলেন।

বহিঃসংযোগ

তথ্যসূত্র

কেএনসিবি একাদশের ক্রিকেটার
হেগের ক্রীড়াবিদ
নেদারল্যান্ডসের টুয়েন্টি২০ আন্তর্জাতিক ক্রিকেটার
নেদারল্যান্ডসের একদিনের আন্তর্জাতিক ক্রিকেটার
ওলন্দাজ ক্রিকেটার
জীবিত ব্যক্তি
১৯৯৪-এ জন্ম
২০২১ সুমেরু অগ্ন্যুৎপাত

ইন্দোনেশিয়ার জাভা দ্বীপের পূর্ব জাভা প্রদেশের আগ্নেয়গিরি সুমেরু পর্বতের অগ্ন্যুৎপাত শুরু হয় ২০২১ সালের ৪ ডিসেম্বর। প্রবল বৃষ্টিপাতের ফলে পর্বতের চূড়ায় লাভা গম্বুজটি ভেঙে পড়ার পরে অগ্ন্যুৎপাত শুরু হয়েছিল। আগ্নেয়শিলা প্রবাহ  এবং লাহার অন্তত ৫,২০৫ টি বাড়ি এবং বেশ কয়েকটি সরকারী ভবন ক্ষতিগ্রস্ত হয়েছে। কমপক্ষে ৫৭ জন মারা গেছে, আরও ১০৪ জন আহত হয়েছে, আর ২৩ বাকি জনের কোন তথ্য নেই।

পটভূমি 
সুমেরু ইন্দোনেশিয়ার ১০০ টিরও বেশি সক্রিয় আগ্নেয়গিরির মধ্যে একটি। উচ্চতায় এটি ৩,৭৬৭ মিটার এবং দ্বীপের সর্বোচ্চ আগ্নেয়গিরি। আগ্নেয়গিরিটি উত্তর সুমাত্রা থেকে লেসার সুন্ডা দ্বীপপুঞ্জ পর্যন্ত বিস্তৃত আগ্নেয়গিরি পর্বতগুলির একটি শৃঙ্খলের অংশ। ইন্দোনেশিয়ার আগ্নেয়গিরিগুলো মূলত সুন্ডা প্লেটের নীচে অস্ট্রেলিয়ান প্লেটের সাগরমুখী অধোগমনের সাথে যুক্ত। অগ্ন্যুৎপাতের প্রাচীনতম রেকর্ডটি ছিল ১৮১৮ সালে। তারপর থেকে ১৯৪১, ১৯৪২, ১৯৪৫, ১৯৪৬, ১৯৪৭, ১৯৫০, ১৯৫১, ১৯৩, ১৯৫৩, ১৯৪, ১৯৫৫-১৯৫৭, ১৯৫৮, ১৯৫৯, ১৯৬০, ১৯৭৭, এবং ১৯৭৮-১৯৮৯ সালে বড় অগ্ন্যুৎপাত ঘটেছে। ২০২১ সালের জানুয়ারিতে একটি সামান্য অগ্ন্যুৎপাত ঘটেছিল যেখানে কোনও হতাহতের খবর পাওয়া যায়নি। ৪ ডিসেম্বরের অগ্ন্যুৎপাতটি ছিল ২০১৪ সাল থেকে আগ্নেয়গিরিতে ধারাবাহিক বিস্ফোরক অগ্ন্যুৎপাতের  মধ্যে সর্বশেষ। আগ্নেয়গিরিতে সাম্প্রতিক অগ্ন্যুৎপাতের সাথে আগ্নেয়শিলা প্রবাহ, অগ্ন্যুৎপাত কলাম এবং তুষারধস ধ্বংসাবশেষ রয়েছে।

অতীতের ঘটনা 
সুমেরুর সবচেয়ে ভয়াবহ অগ্ন্যুৎপাত ঘটে ১৯০৯ সালের ২৯ আগস্ট যখন আগ্নেয়শিলা প্রবাহ এবং লাভা ৩৮ টি বসতি ও ৬০০-৮০০ হেক্টর কৃষিজমি ধ্বংস করে দেয়। সেই অগ্ন্যুৎপাতের ফলে ২০৮ জনের মৃত্যু হয়েছিল। তারপর থেকে, আগ্নেয়গিরির বেশিরভাগ অগ্ন্যুৎপাতমূলক ক্রিয়াকলাপ ছোটখাটো স্ট্রম্বোলিয়ান অগ্ন্যুৎপাতের মধ্যে সীমাবদ্ধ ছিল। ১৯৯৪ সালে একটি অগ্ন্যুৎপাতের ফলে তিন জনের মৃত্যু হয়।

১৯৮১ সালের মে মাসে ভারী বৃষ্টিপাতের ফলে আগ্নেয়গিরির চূড়ায় অবস্থিত ক্রেটার হ্রদটি উপচে পড়ে, যার ফলে হঠাৎ বন্যা শুরু হয়। ছয়টি উপ-জেলার প্রায় ২৬টি গ্রাম বন্যায় মারাত্মকভাবে প্রভাবিত হয়েছিল। সরকারী পরিসংখ্যান অনুযায়ী ১৯৮১ সালের বন্যায় মৃতের সংখ্যা মোট ২৫১। আরও ১২০ জন নিহত এবং ১৫২ জন আহত হয়েছেন।

বিস্ফোরণ 

তীব্র বৃষ্টিপাতের কারণে পর্বতশিখরেরে একটি লাভা গম্বুজ ভেঙে পড়লে অগ্ন্যুৎপাত শুরু হয় বলে মনে করা হচ্ছে। বান্দুং ইনস্টিটিউট অফ টেকনোলজির একজন ভলক্যানোলজিস্ট বলেছেন যে অগ্ন্যুৎপাতের ধ্বংসাবশেষ প্রবাহ অতীতের অগ্ন্যুৎপাত থেকে উপাদান সংগ্রহ করেছিল। ভারী বৃষ্টিপাত শিখরে আগ্নেয়গিরির উপাদান ক্ষয় করে লাভা গম্বুজকে অস্থিতিশীল করে। ধসে পড়া গম্বুজটি আগ্নেয়গিরির ঢাল দিয়ে এগিয়ে আসা আগ্নেয়শিলা প্রবাহের একটি ধারা শুরু করে। জ্বালানি ও খনিজ সম্পদ মন্ত্রণালয়ের ভূতাত্ত্বিক বিভাগের একটি প্রতিবেদন অনুযায়ী, প্লামের উচ্চতা ৪৫ কিলোমিটারের মতো হতে পারে, যদিও দাবি করা হয়েছে যে উচ্চতা ছিল মাত্র ১১ কিলোমিটার। প্লামের উচ্চতা নির্ধারণের জন্য তদন্ত চলছে। ৫ ডিসেম্বর থেকে ৯ ডিসেম্বরের মধ্যে আটটি আগ্নেয়শিলা প্রবাহ পর্বতশৃঙ্গ থেকে ৩ কিলোমিটার বা তার বেশি পথ অতিক্রম করেছে। প্রবাহগুলি দক্ষিণ-পূর্ব দিকে এগিয়ে গিয়েছল।

চিত্রশালা

তথ্যসূত্র 

উইকিউপাত্তে স্থানাঙ্ক আছে
২০২১-এ আগ্নেয়গিরির অগ্ন্যুৎপাত
এম এ সাত্তার মণ্ডল

এম এ সাত্তার মণ্ডল একজন বাংলাদেশী কৃষি অর্থনীতিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) ২১তম উপাচার্য এবং বিশ্ববিদ্যালয়টির প্রথম ইমেরিটাস অধ্যাপক। গবেষণায় অবদান রাখার জন্য ২০২২ সালে তিনি একুশে পদক লাভ করেন।

শিক্ষাজীবন 
বাংলাদেশ কৃষি বিশ্ববিদ্যালয়ের কৃষি অর্থনীতি ও গ্রামীণ সমাজবিজ্ঞান অনুষদ থেকে সাত্তার মণ্ডল স্নাতক ও স্নাতকোত্তর ডিগ্রি লাভ করেন। তিনি লন্ডন বিশ্ববিদ্যালয় থেকে কৃষি অর্থনীতিতে পিএইচডি ডিগ্রি অর্জন করেন এবং অক্সফোর্ড বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।

কর্মজীবন 
সাত্তার মণ্ডল বাংলাদেশ কৃষি বিশ্ববিদ্যালয়ের কৃষি অর্থনীতি বিভাগে দীর্ঘকাল অধ্যাপনা করেন। কর্মজীবনে তিনি বাকৃবির সিন্ডিকেট সদস্য, কৃষি অর্থনীতি ও গ্রামীণ সমাজবিজ্ঞান অনুষদের ডিন, বিভাগীয় প্রধান এবং বাংলাদেশ সরকারের পরিকল্পনা কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।

এম এ সাত্তার মণ্ডল বাংলাদেশ কৃষি বিশ্ববিদ্যালয়ের ২১তম উপাচার্য হিসেবে দায়িত্ব পালন করেন। তিনি বিশ্ববিদ্যালয়টির প্রথম ইমেরিটাস অধ্যাপক।

গবেষণাকর্ম 
সাত্তার মণ্ডল উল্লেখযোগ্য সংখ্যক গ্রন্থ ও গবেষণামূলক প্রবন্ধের রচয়িতা। তিনি বাংলাদেশ জার্নাল অব এগ্রিকালচারাল ইকোনোমিক্স-এর সম্পাদক হিসেবেও দায়িত্ব পালন করেন।

সদস্যপদ 
তিনি বাংলাদেশ অর্থনীতি সমিতি, বাংলাদেশ বিজ্ঞান উন্নয়ন সমিতি, বাকৃবি শিক্ষক সমিতিসহ বিভিন্ন পেশাজীবী সংগঠনের সদস্য।

পুরস্কার ও সম্মাননা 
 একুশে পদক - ২০২২ (গবেষণা)

তথ্যসূত্র 

ইমেরিটাস অধ্যাপক
বাংলাদেশী শিক্ষাবিদ
২০২২-এ একুশে পদক বিজয়ী
লন্ডন বিশ্ববিদ্যালয়ের প্রাক্তন শিক্ষার্থী
বাংলাদেশ কৃষি বিশ্ববিদ্যালয়ের শিক্ষক
বাংলাদেশ কৃষি বিশ্ববিদ্যালয়ের উপাচার্য
অক্সফোর্ড বিশ্ববিদ্যালয়ের প্রাক্তন শিক্ষার্থী
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
একসংকর জনন

একসংকর জনন () বংশগতি বিদ্যার একটি সুপরিচিত অধ্যায়। একজোড়া বিপরীত চারিত্রিক বৈশিষ্ট্য সম্পন্ন একই প্রজাতির দুটি জীবের মধ্যে সংকরায়ন ঘটানো হলে, তাকে একসংকর জনন বলে। এটি ঘটানোর জন্য একজোড়া বিপরীত চারিত্রিক বৈশিষ্ট্য সম্পন্ন একই প্রজাতির দুটি জীব নেওয়া হয়, যারা হোমোজাইগাস প্রকৃতির হয়।

উদাহরণ 

উপরের ছবিতে লাল আর সাদা রং বিশিষ্ট দুটি জীবের মধ্যে সংকরায়ণ ঘটানো হয়েছে। এখানে লাল প্রকট বৈশিষ্ট্য ও সাদা প্রচ্ছন্ন বৈশিষ্ট্য।
 1 দ্বারা জনিতৃ জনু (Parental generation বা P জনু) বোঝানো হয়েছে।
 2 দ্বারা প্রথম অপত্য জনু (First filial generation বা F1 জনু) বোঝানো হয়েছে।
 3 দ্বারা দ্বিতীয় অপত্য জনু (Second filial generation বা F2 জনু) বোঝানো হয়েছে।

P জনুর মধ্যে লাল বর্ণের জীবটির জিনোটাইপ RR ও সাদা বর্ণের জন্য WW। এখানে R প্রকট অ্যালিল ও W প্রচ্ছন্ন অ্যালিল। সংকরায়ণের ফলে উৎপন্ন প্রতিটি অপত্যতে (F1) RW জিনোটাইপে R প্রকট হওয়ার জন্য লাল রঙের প্রকাশ ঘটেছে।

আবার F1 জনুর দুটি অপত্যের মধ্যে সংকরায়ণ ঘটানোর ফলে F2 জনুতে জিনগত সমাহার অনুযায়ী ৭৫% লাল ও ২৫% সাদা রঙের জীব তৈরী হয়েছে।

ব্যবহার 
এটি মূলত দুটি অ্যালিলের মধ্যে কোনটি প্রকট তা নির্ধারণে সাহায্য করে।

ফিনোটাইপ ও জিনোটাইপ 

সংকরায়ণের পর জীবের বহিরাকৃতি বা বাইরে প্রকাশিত লক্ষণকে ফিনোটাইপ বলে। কিন্তু সংকরায়ণের পর জাইগোট এর মধ্যের উপাদান বা জিন ঘটিত লক্ষণ কে জিনোটাইপ বলা হয়।
ফিনোটাইপ অনুপাত = ৩:১ এবং
জিনোটাইপ অনুপাত = ১:২:১

মেন্ডেলের পরীক্ষা 
বিজ্ঞানী গ্রেগর জোহান মেন্ডেল মটর গাছ (Pisum sativum) নিয়ে গবেষণা করেন ও বহু বৈশিষ্ট্যের ভিত্তিতে একসংকর জনন সম্পন্ন করেন। বৈশিষ্ট্যগুলি ছিল:

এদের প্রত্যেকটিকে নিয়ে একসংকর জনন সম্পন্ন করা সম্ভব।

P জনু
জনিতৃ জনুতে মেন্ডেল দুটি উদ্ভিদ নেন, যাদের একটির উচ্চতা অপরটির তুলনায় বেশি। দুটোই হোমোজাইগাস প্রকৃতির হবার জন্য লম্বা উদ্ভিদের জিনোটাইপ TT ও বেঁটে উদ্ভিদের জিনোটাইপ tt। ছক অনুসারে T (লম্বা) প্রকট ও t (বেঁটে) প্রচ্ছন্ন অ্যালিল। দুটির যেকোনো একটিকে স্ত্রী ও অপরটিকে পুংলিঙ্গের নেওয়া হল। এদের মধ্যে সংকরায়ণ ঘটানো হলে প্রথম অপত্য জনু সৃষ্টি হয়।

F1 জনু
প্রথম অপত্য জনুতে প্রতিটিই Tt (হেটেরোজাইগাস) হল। T প্রকট হবার জন্য প্রতিটিই লম্বা হল। এবার Tt প্রকৃতির দুটি বিপরীত লিঙ্গের উদ্ভিদ নিয়ে সংকরায়ণ করা হল। ফলাফল নীচের চেকার বোর্ডে দেখা যাবে:

F2 জনু

উপরের চেকার বোর্ড থেকেই বোঝা যাচ্ছে যে,
 ফিনোটাইপিক অনুপাত = লম্বা:বেঁটে = ৩:১
 জিনোটাইপিক অনুপাত = বিশুদ্ধ লম্বা:সংকর লম্বা:বিশুদ্ধ বেঁটে = ১:২:১

অন্যান্য ব্যবহার

ব্যতিক্রম

গুরুত্ব 
মেন্ডেল এখান থেকে তার পৃথকভবনের সূত্র পান।

আরও দেখুন 
 দ্বিসংকর জনন

তথ্যসূত্র 

চিরায়ত বংশাণুবিজ্ঞান
খাইবার পাখতুনখোয়ার তেহসিলের তালিকা

পাকিস্তানে তেহসিল হল একটি জেলার একটি প্রশাসনিক উপ-বিভাগ। সেগুলি ইউনিয়ন পরিষদে উপ-বিভক্ত। এখানে খাইবার পাখতুনখোয়ার সমস্ত তেহসিলের একটি তালিকা রয়েছে।

বান্নু বিভাগ

বান্নু জেলা 

 বান্নু তেহসিল
 ডোমেল তেহসিল
 কাকি তেহসিল

লাক্কি মারওয়াত জেলা 

 লাক্কি মারওয়াত তেহসিল
 সেরাই নওরাং তেহসিল

ডেরা ইসমাইল খান বিভাগ

ডেরা ইসমাইল খান জেলা 

 ডেরা ইসমাইল খান তেহসিল
 দারাবন তেহসিল
 কুলাচি তেহসিল
 পাহাড়পুর তেহসিল
 পারোয়া তেহসিল

ট্যাঙ্ক জেলা 

 ট্যাঙ্ক তেহসিল

হাজারা বিভাগ

মনসেহরা জেলা 

 বালাকোট তেহসিল
 মনসেহরা তেহসিল
 ওঘি তেহসিল
 বাফা পাখাল তেহসিল
 দরবন্দ তেহসিল

অ্যাবোটাবাদ জেলা 

 অ্যাবোটাবাদ তেহসিল
 হাভেলিয়ান তেহসিল
 লোরা তেহসিল
 নিম্ন টানাওয়াল তেহসিল

বট্টগ্রাম জেলা 

 আল্লাই তেহসিল
 বট্টগ্রাম তেহসিল (বান্না)

হরিপুর জেলা 

 গাজী তেহসিল
 হরিপুর তেহসিল
 খানপুর তেহসিল

নিম্ন কোহিস্তান জেলা 

 বঙ্কদ তেহসিল
 পত্তন তেহসিল

তোরঘর জেলা 

 জুদবা তেহসিল
 খন্দর তেহসিল

উচ্চ কোহিস্তান জেলা 

 দাসু তেহসিল
 কান্দিয়া তেহসিল

কোহাত বিভাগ

হাঙ্গু জেলা 

 হাঙ্গু তেহসিল
 টল তেহসিল

কারাক জেলা 

 বান্দা দাউদ শাহ তেহসিল
 কারাক তেহসিল
 তখত-ই-নসরতি তেহসিল

কোহাত জেলা 

 কোহাত তেহসিল
 লাচি তেহসিল

মালাকান্দ বিভাগ

বুনের জেলা 

 ডাগ্গার (বুনের)
 গাগরা
 খুদু খেল
 মান্দানর
 গাদেজাই/সালারজাই
 চাঘরজাই

চিত্রল উচ্চ জেলা 

 মাস্তুজ
 মুলখৌ/টরখৌ

চিত্রল নিম্ন জেলা 

 চিত্রল
 দ্রোশ

নিম্ন দির জেলা 

 অ্যাডেনজাই
 লাল কিল্লা
 সামারবাগ
 টিমেরগাড়া
 খল

মালাকান্দ জেলা 

 স্যাম রানী জাই
 সোয়াত রানী জাই

শাংলা জেলা 

 আলপুরী
 বিশাম
 পুরাণ
 চাকেসার

সোয়াত জেলা 

 বাবুজাই (সোয়াত)
 বারিকোট
 বেহরাইন
 চারবাগ
 কাবাল
 খাজা খেলা
 মাট্টা

উচ্চ দির জেলা 

 দির
 শেয়ারিংগাল
 ওয়ারী

মর্দান বিভাগ

মর্দান জেলা 

 কাতলাং
 রুস্তম
 ঘরি কাপুরা
 মারদান
 তখত ভাই
 লন্ড খোয়াড়

সোয়াবি জেলা 

 লাহর
 রাজার
 সোয়াবি
 টপি

পেশোয়ার বিভাগ

চরসদ্দা জেলা 

 চরসদ্দা
 শবকদর
 টাঙ্গি

নওশেরা জেলা 

 জাহাঙ্গীরা
 নওশেরা
 পাব্বি

পেশোয়ার জেলা 

 পেশোয়ার

তথ্যসূত্র 

খাইবার পাখতুনখোয়ার তেহসিল
খাইবার পাখতুনখোয়ার ভূগোল
মুহাম্মদ আল রুমাইহি

মুহাম্মদ সাদ মারজুক আলমালা মারজুক আল রুমাইহি (, ; ৯ সেপ্টেম্বর ১৯৯০; মুহাম্মদ আল রুমাইহি নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব মানামা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০০৮–০৯ মৌসুমে, বাহরাইনী ক্লাব বাহরাইনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বাহরাইনের হয়ে ছয় মৌসুম অতিবাহিত করার পর ২০১৪–১৫ মৌসুমে তিনি পূর্ব রিফায় যোগদান করেছেন। পূর্ব রিফায় এক মৌসুম অতিবাহিত করার পর হিদ্দের সাথে চুক্তি স্বাক্ষর করেছেন। পরবর্তীকালে, তিনি রিফার হয়ে খেলেছেন। ২০১৮–১৯ মৌসুমে, তিনি রিফা হতে বাহরাইনী ক্লাব মানামায় যোগদান করেছেন।

২০১০ সালে, রুমাইহি বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৪০ ম্যাচে ১৬টি গোল করেছেন।

প্রারম্ভিক জীবন
মুহাম্মদ সাদ মারজুক আলমালা মারজুক আল রুমাইহি ১৯৯০ সালের ৯ই সেপ্টেম্বর তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রুমাইহি বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১০ সালের ১৯শে সেপ্টেম্বর তারিখে, ২০ বছর ও ১০ দিন বয়সে, ডান পায়ে ফুটবল খেলায় পারদর্শী রুমাইহি জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি জর্ডান ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে রুমাইহি সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯০-এ জন্ম
জীবিত ব্যক্তি
বাহরাইনের আন্তর্জাতিক ফুটবলার
বাহরাইনি ফুটবলার
২০১৯ এএফসি এশিয়ান কাপের খেলোয়াড়
ফুটবল ফরোয়ার্ড
রিফা স্পোর্টস ক্লাবের খেলোয়াড়
২০১০ এশিয়ান গেমসের ফুটবলার
বাহরাইনি প্রিমিয়ার লিগের খেলোয়াড়
রিফফা স্পোর্টস ক্লাবের খেলোয়াড়
পুরুষ ফুটবল ফরোয়ার্ড